Juuni 2017

Juuni 2017, kroonika 2017. aasta juuni algas neljapäeval ja lõppes 30 ööpäeva pärast reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Ameerika Ühendriikide president Donald Trump teatas, et Ameerika Ühendriigid loobuvad Pariisi kliimaleppe põhimõtete järgimisest, sest tema hinnangul kahjustab lepe riigi majandust ja suveräänsust. Ameerika Ühendriikide presidenti Donald Trumpi nõustanud tehnoloogiaettevõtja Elon Musk teatas, et loobub protestiks Pariisi kliimaleppest lahkumise vastu oma ametikohtadest presidendi nõukodades. Ameerika Ühendriikide presidendi Donald Trumpi administratsioon esitas ülemkohtule taotluse taasjõustada presidendi kehtestatud sissesõidukeeld kuue muslimite enamusega riigi kodanikele, mille rakendamise madalamad kohtud peatasid. Ameerika Ühendriikides Virginia osariigis Chantillys algas Bilderbergi grupi iga-aastane kohtumine. Makedoonias astus ametisse peaminister Zoran Zaevi valitsus. Eesti president Kersti Kaljulaid alustas kahepäevast ringsõitu Saare maakonnas. Visiit algas Muhu saarelt, kus Kaljulaid istutas puu Presidendi alleele. Eesti valitsuskoalitsioon (Eesti Keskerakond, Sotsiaaldemokraatlik Erakond, Erakond Isamaa ja Res Publica Liit) leppis kokku maksupaketi muudatustes. Otsustati taastada algselt kaduma pidanud võimalus abikaasadel oma tulusid teatud määral ühiselt deklareerida, loobuti pandiaktsiisi ja panditulumaksu kehtestamisest. Eesti maaeluminister Tarmo Tamm oli visiidil Lätis Riias, et osaleda sigade Aafrika katku käsitleval kõrgetasemelisel kohtumisel. XIII Riigikogus kukkus läbi Reformierakonna algatatud umbusaldusavaldus rahandusminister Sven Sesterile. Ministri umbusaldamist toetas 42 parlamendiliiget, selle vastu oli 52 parlamendiliiget. Eesti Rahvusringhäälingu juhatuse esimehena alustas tööd Erik Roose. Eesti ajalehe Tartu Postimees peatoimetajana alustas tööd Rannar Raba. Eesti soolise võrdõiguslikkuse volinik Liisa Pakosta tegi mitteametliku ettepaneku muuta perekonnaseadust viisil, et kehtestataks sooneutraalne abielu. Eesti parlamendierakonnad voliniku ettepanekut ei toetanud. Belgias Brüsselis toimus Euroopa Liidu ja Hiina tippkohtumine, kus Hiina delegatsiooni juhtis peaminister Li Keqiang. Filipiinide pealinnas Manilas tungis meelelahutuskompleksi Resorts World Manila kasiinosse relvastatud mees ja avas seal tule. Samuti süütas ta põlema mõned mängulauad, mille tagajärjel puhkes hoones tulekahju. Hukkus 36 inimest, nende seas ka tulistaja ise, kes põles surnuks. Politsei hinnangul ei olnud tegemist terrorismi, vaid ebaõnnestunud röövimiskatsega. Iirimaa valitsev erakond Fine Gael valis Enda Kenny asemel uueks esimeheks Leo Varadkari, kellest saab ka riigi uus peaminister. Jaapani parlamendi alamkoda kiitis heaks seaduseelnõu, mis võimaldab keiser Akihitol troonist loobuda. Seaduse peab heaks kiitma ka parlamendi ülemkoda ja jõustumisel kehtib see vaid praeguse, mitte tulevaste keisrite kohta. Saksamaal Nürnbergi lähistel katkestati võimaliku terroriohu tõttu kümnete tuhandete osavõtjatega kolmepäevane rokkfestival Rock am Ring. Venemaal Peterburis algas kolmepäevane Peterburi rahvusvaheline majandusfoorum. Prominentsete külaliste seas on India peaminister Narendra Modi, Austria liidukantsler Christian Kern, Moldova president Igor Dodon ja Ühinenud Rahvaste Organisatsiooni peasekretär António Guterres. Foorumil esines ka Venemaa president Vladimir Putin. ÜRO Julgeolekunõukogu laiendas Põhja-Korea hiljutiste raketikatsetuste tõttu riigi vastu kehtestatud sanktsioone. Eestit külastas Euroopa Komisjoni volinik, Brexiti läbirääkimistel Euroopa Liidu pealäbirääkija rolli täitev Michel Barnier, kes kohtus Eesti peaministri Jüri Ratasega. Eestis oli töövisiidil Soome välisminister Timo Soini, kes kohtus siin oma Eesti kolleegi Sven Mikseriga. Eestit külastasid Euroopa Liidu liikmesriikide välisministeeriumide kantslerid. Afganistanis Kabulis matuste ajal toimunud enesetapurünnakus sai surma vähemalt seitse ja vigastada üle 100 inimese. Iraanis Shīrāzi linna ühes supermarketis toimus plahvatus, milles sai vigastada 37 inimest. Plahvatuse põhjus ei olnud esialgu teada, hiljem teatati, et selle põhjustas ilmselt gaasileke. Itaalias Torinos sai UEFA Meistrite Liiga finaalmängu ülekande ajal puhkenud rüseluses vigastada 1500 inimest. Linna väljakule jalgpallimängu vaatama kogunenud tuhanded inimesed hakkasid sealt veidi enne teise poolaja lõppu põgenema, kui kuulsid pauku, mida peeti ekslikult plahvatuseks. Vigastused tekkisid peamiselt inimeste surumisel vastu piirdeaedu ja nende jalge alla tallamisel. Lesothos toimusid parlamendivalimised. Valimised võitis erakond All Basotho Convention, mis sai 120-kohalises parlamendis 48 kohta. Lätis toimusid kohalikud valimised. Valimisaktiivsus oli 50,4%. Pealinnas Riias võitis valimised erakonna Koosmeel juhitav koalitsioon, mis sai 50,82% antud häältest. Maltal toimusid ennetähtaegsed parlamendivalimised. Peaminister Joseph Muscati valitsev Tööpartei sai 55% antud häältest. Valimisaktiivsus oli 92,1%. Intsident Londoni sillal (2017): Suurbritannias Londonis Borough Marketi juures toimus õhtul kella 22 paiku terrorirünnak. Terroristid sõitsid inimeste sekka autoga, seejärel väljusid autost ja hakkasid tänavatel inimesi valimatult pussitama. Rünnakus hukkus kaheksa ja sai vigastada 48 inimest. Politsei lasi kõik kolm terroristi sündmuskohal maha, järgmise päeva lõunaks oli seoses rünnakutega veel kinni peetud 12 inimest. Süürias vallutasid Ameerika Ühendriikide toetusel tegutsevad Süüria Demokraatlikud Jõud äärmusliku islamiorganisatsiooni Islamiriik käest Eufrati jõel, Islamiriigi pealinnast Ar-Raqqah'st 22 km kaugusel asuva Baathi tammi ja nimetasid selle ümber Vabaduse tammiks. Eesti majandus- ja taristuminister Kadri Simson alustas neli päeva kestnud visiiti Hiinas. Eesti Keskerakonna Saaremaa piirkonnaorganisatsiooni üldkogu valis organisatsiooni esimeheks ettevõtja Mihkel Undresti. Kambodžas toimusid kohalike omavalitsuste valimised. Opositsiooniline Kambodža Rahvusliku Päästmise Partei kogus ligi 46% häältest, mis võrreldes eelmiste valimistega oli suur kasv, kuid mis jäi alla prognoositud tulemusele. Valitsev Kambodža Rahvapartei sai üle 51% antud häältest. Mehhikos Coahuila, México ja Nayariti osariikides toimusid kubernerivalimised. Coahuila osariigis võitis valimised 38% häältest riigis võimul oleva Rahvusliku Aktsiooni Partei kandidaat Guillermo Anaya Llamas, México osariigis 34% häältest suurima opositsioonierakonna Institutsioonilis-Revolutsioonilise Partei kandidaat Alfredo Del Mazo ja Nayariti osariigis 39% häältest Rahvusliku Aktsiooni Partei kandidaat Antonio Echevarría García. Eestis Valgamaal Otepää kirikus tähistati oikumeenilise nelipüha jumalateenistusega Eesti lipu aastapäeva. Jumalateenistusel osales ka peaminister Jüri Ratas. Ameerika Ühendriikides Florida osariigis Orlando lähistel avas ühe firma endine töötaja kontoris oma endiste kolleegide pihta tule. Hukkus viis inimest, ka tulistaja sooritas enesetapu. Gruusias Thbilisi lähistel algasid Gruusia, Aserbaidžaani ja Türgi ühised kümme päeva kestvad sõjaväeõppused. Saudi Araabia, Araabia Ühendemiraadid, Bahrein ja Egiptus katkestasid diplomaatilised suhted Katariga, süüdistades viimast terrorismi toetamises. Lõhe araabia maade vahel on tekkinud Katari toetuse tõttu islamistlikule liikumisele Muslimi Vennaskond. Eestisse saabus kahepäevasele ametlikule visiidile Leedu president Dalia Grybauskaitė. Visiidi esimesel päeval kohtus ta Eesti presidendi Kersti Kaljulaidiga, teisel päeval peaminister Jüri Ratasega. Koos presidendiga saabus Eestisse ka Leedu välisminister Linas Linkevičius, kes kohtus siin oma Eesti kolleegi Sven Mikseriga. Eesti peaminister Jüri Ratas oli seoses Euroopa Liidu eesistumisega ametlikul visiidil Hispaanias ja Portugalis. Eesti kaitseminister Marko Pomerants alustas viiepäevast visiiti Ameerika Ühendriikides New Yorgis, et osaleda seal toimunud Ühinenud Rahvaste Organisatsiooni ookeanide konverentsil. Eesti kultuuriminister Indrek Saar alustas neli päeva kestnud visiiti Kanadas. Minister keskendus oma visiidil tutvumisele Kanada lõimumis- ja migratsioonipoliitikaga. XIII Riigikogu liikmena andis ametivande Tarmo Kruusimäe, kellest sai Euroopa Kontrollikotta tööle suundunud Ken-Marti Vaheri asendusliige. Keskkriminaalpolitsei pidas kinni kolm meest, keda kahtlustatakse Keila haigla hoonete rekonstrueerimisel kelmuse toimepanekus. Kinnipeetute seas oli ka Keila hooldushaiglat opereeriva sihtasutuse PJV Hooldusravi juhatuse esimees Anders Tsahkna. Eesti Kohtuekspertiisi Instituudi ekspertkomisjon esitas Harju Maakohtule hinnangu Edgar Savisaare tervisliku seisundi kohta. Hinnangu kohaselt ei takista Savisaare terviseprobleemid tema üle kohtu mõistmist ja maakohus määras lähtuvalt sellest kohtuprotsessi alguskuupäevaks 12. juuni. Eestis algas Ameerika Ühendriikide maavägede õppuse Saber Strike Eesti osa, mis kestab kuni 16. juunini. Tallinnas pandi nurgakivi Eesti Kunstiakadeemia uuele hoonele. Nurgakivi panekul osales ka haridus- ja teadusminister Mailis Reps. Brasiilia kõrgem valimiskohus otsustas alustada president Michel Temeri valimiskampaania võimaliku ebaseadusliku rahastamise küsimuses kohtumenetlust. Nepali parlament valis häältega 388:170 uueks peaministriks Sher Bahadur Deuba. Järgmisel päeval vannutati ta ametisse. Usbekistani president Shavkat Mirziyoyev vabastas ametist asepeaminister Rustam Azimovi, keda süüdistati suutmatuses teostada piisavat kontrolli finantsasutuste üle. Kuni ametist lahkumiseni oli tegemist ühega Usbekistani kolmest kõige suurema võimuga mehest. Eesti president Kersti Kaljulaid avas Tallinnas Swissotelis toimunud üle-euroopalise internetiteemade konverentsi EuroDIG2017. Eestis oli ametlikul visiidil Norra peaminister Erna Solberg, kes kohtus siin Eesti peaministri Jüri Ratasega. Ameerika Ühendriikide president Donald Trump nimetas Föderaalse Juurdlusbüroo direktori kandidaadiks varem justiitsministri asetäitjana töötanud advokaadi Christopher Wray. Iraagi Kurdistani võimud võtsid vastu otsuse korraldada 25. septembril referendum piirkonna iseseisvumise küsimuses. Iraani pealinnas Teheranis ründasid relvastatud isikud, nende seas ka enesetaputerroristid, Iraani parlamendihoonet ja ajatolla Rūḩollāh Khomeynī mausoleumi, kahes rünnakus kokku sai surma vähemalt 12 inimest. Vastutuse rünnaku eest võttis äärmuslik islamiliikumine Islamiriik. Tegemist oli Islamiriigi esimese rünnakuga Iraanis. Saksamaa valitsus otsustas ära tuua Türgis İncirliki lennubaasis paiknenud enam kui 250 Saksa kaitseväelast. Otsuse tingis kahe riigi üha süvenev tüli. Türgi parlament kiitis heaks seaduseelnõu, mis võimaldab saata Türgi sõdureid Kataris asuvasse sõjaväebaasi. Tegemist oli Türgi toetusavaldusega Saudi Araabia ja viimase liitlaste poliitilise surve alla sattunud Katarile. Venemaa Riigiduumas esitas Venemaa Liberaaldemokraatlik Partei seaduseelnõu, mille kohaselt läheks Venemaa tagasi Juliuse kalendrile. Samuti esitas partei eelnõu, mis taastaks Venemaa riigihümnina Venemaa keisririigi hümni. Eestis tegi Erakond Isamaa ja Res Publica Liit teatavaks oma uued ministrikandidaadid. Kaitseministri kandidaadiks nimetati Jüri Luik, rahandusministri kandidaadiks Toomas Tõniste ja keskkonnaministri kandidaadiks Siim Valmar Kiisler. Eesti majandus- ja taristuminister Kadri Simson alustas visiiti Belgias Brüsselis, kus ta kohtus Euroopa Parlamendi liikmetega. Eesti siseminister Andres Anvelt oli visiidil Saksamaal Berliinis, kus kohtus Saksamaa siseministri Thomas de Maizière'iga. Tallinnas Estonia kontserdisaalis tähistati dirigent Neeme Järvi 80. sünnipäeva piduliku kontserdiga. Kontserdil andis peaminister Jüri Ratas Järvile üle kultuuri elutööpreemia. Ameerika Ühendriikides allkirjastas Hawaii osariigi kuberner David Ige seaduse, mis kehtestab osariigis osaliselt Pariisi kliimaleppe peamised nõuded nagu meretaseme tõusu dokumenteerimine ja konkreetsed strateegiad kasvuhoonegaaside emissiooni vähendamiseks. Ameerika Ühendriikides Pennsylvania osariigis Eatonis lasi Weisi poeketti kuuluva supermarketi 24-aastane töötaja Randy Stair öösel kella 1 paiku maha kolm oma kolleegi ja sooritas seejärel enesetapu. Belgias astus korruptsiooniskandaali tõttu ametist tagasi Brüsseli linnapea, Sotsialistliku Partei liige Yvan Mayeur. Belgias Brüsselis algas Euroopa Liidu transpordi-, telekommunikatsiooni- ja energeetikaministrite kohtumine, kus Eestit esindasid ministrid Kadri Simson ja Urve Palo. Lesotho kuningas rahuldas parlamendivalimistel lüüa saanud peaminister Pakalitha Mosisili tagasiastumispalve. Luksemburgis algas Euroopa Liidu sise- ja justiitsministrite kahepäevane kohtumine, kus osalesid ka Eesti justiitsminister Urmas Reinsalu ja siseminister Andres Anvelt. Kohtumise keskmes olid lapsrändajate kaitse ning küberruumi käsitleva kriminaalõigussüsteemiga seotud teemad. Norra ülemkohus ei võtnud menetlusse massimõrvar Anders Behring Breiviki apellatsioonkaebust, millega ta vaidlustas madalama kohtu otsuse. Alama astme kohus oli leidnud, et Breiviki kinnipidamistingimused ei riku tema inimõigusi. Põhja-Korea korraldas idarannikul järjekordsed raketikatsetused. Tõenäoliselt katsetati seekord sõjalaevade uputamiseks mõeldud rakette. Somaalia poolautonoomses Puntlandi piirkonnas ründasid äärmusliku islamiliikumise Ash-Shabāb võitlejad sõjaväebaasi, tappes umbes 70 inimest ja haavates veel kümneid inimesi. Suurbritannias toimusid ennetähtaegsed parlamendivalimised. Valimistega oma enamust kindlustada soovinud Konservatiivne Partei kaotas selle sootuks – nad said 650-liikmelises parlamendis 318 kohta, kaotades võrreldes eelmiste valimistega 12 kohta. Peamine opositsioonierakond Leiboristlik Partei sai 262 kohta, võites võrreldes eelmiste valimistega juurde 30 kohta. Suurim kaotaja oli Šoti Rahvuspartei, mis sai 21 kohta vähem ja pidi piirduma 35 parlamendiliikmega. Valimisaktiivsus oli 68,7%. Ukraina pealinnas Kiievis plahvatas veidi pärast keskööd Ameerika Ühendriikide saatkonna territooriumil lõhkekeha, mille oli visanud sinna tundmatu isik. Plahvatuses keegi vigastada ei saanud. Eestis teatas Isamaa ja Res Publica Liidu peasekretär Kert Karus, et lahkub ametist. Juba samal päeval kinnitas erakonna volikogu uueks peasekretäriks ka varem seda ametit pidanud Priit Sibula. Tallinnas Mustamäel pandi nurgakivi asumi esimesele pühakojale, luterlikule Mustamäe Maarja Magdaleena kirikule. Iraagis Karbalā’ linna turul õhkis ennast enesetaputerroristist naine. Rünnakus hukkus vähemalt 30 ja sai vigastada 35 inimest. Jaapani parlamendi ülemkoda kiitis ühehäälselt heaks seaduseelnõu, mis võimaldab keiser Akihitol kolme aasta jooksul troonist loobuda. Parlamendi alamkojas oli eelnõu heakskiidu saanud nädal aega varem. Maltal andis ametivande ja astus sellega ametisse peaminister Joseph Muscati uus valitsus. Suurbritannia peaminister Theresa May teatas, et kavatseb valimiste võitjana moodustada uue valitsuse. Opositsiooniliste Liberaaldemokraatide juht Tim Farron teatas, et nemad Konservatiivse Parteiga koalitsiooni moodustama ei nõustu. Eesti peaminister Jüri Ratas oli visiidil Leedus, kus ta tutvus Klaipeda veeldatud maagaasi terminaliga ning kohtus Läti ja Leedu peaministritega. Tallinnas Lubja tänaval pandi nurgakivi uuele Tallinna kohtumajale. Pidulikul tseremoonial osales ka justiitsminister Urmas Reinsalu. Afganistani Helmandi provintsis hukkus patrullil viibinud kaks Afganistani politseinikku ja veel kaks politseinikku sai vigastada. Tegemist oli eksitusega, kus politseinikud sattusid tulevahetusse Ameerika Ühendriikide sõduritega. Brasiilia kõrgem valimiskohus mõistis president Michel Temeri õigeks süüdistustes, mis puudutasid tema 2014. aasta valimiskampaania väidetavat ebaseaduslikku rahastamist. Süüdimõistev otsus oleks võinud viia presidendi ametist tagandamiseni. Soome immigratsioonivastane erakond Põlissoomlased valis endale üldkogul uue juhatuse. Erakonna esimeheks sai selle radikaalsema tiiva esindaja Jussi Halla-aho. Zimbabwe president Robert Mugabe vabastas ametist riigi peaprokuröri Johannes Tomana, kelle kohus tunnistas süüdi ebakompetentsuses ja väärkäitumises, sest ta oli loobunud süüdistustest kahe sõjaväelase vastu, kes olevat tahtnud õhku lasta president Mugabe abikaasale kuuluvat farmi. Eestis oli ametlikul visiidil Soome peaminister Juha Sipilä. Koos Eesti peaministri Jüri Ratasega osales ta Eesti ja Soome iseseisvuse 100. aastapäevale pühendatud jalgpalli maavõistlusel. Samuti toimus Tallinnas Vabaduse väljakul kahe riigi artistide osavõtul samuti mõlema riigi 100. aastapäevale pühendatud sõpruskontsert. Mõlemal üritusel osales ka Soome president Sauli Niinistö. Tallinnas Kadrioru pargis toimus heategevuslik pardiralli vähihaigete laste toetuseks. Üritusel osales ka president Kersti Kaljulaid. Saaremaal algasid Kaitseliidu karikavõistlused jalgpallis. Kosovos toimusid parlamendivalimised. 120-kohalises parlamendis sai enim kohti (39) parteide koalitsioon, kuhu kuulusid Kosovo Demokraatlik Partei, Kosovo Tuleviku Liit ja Kosovo Algatus. Prantsusmaal toimus parlamendivalimiste esimene voor. Valimised võitis ülekaalukalt president Emmanuel Macroni poliitiline liikumine La République en marche, mis sai 28,2% antud häältest. Konservatiivne erakond Vabariiklased sai 15,8%, rahvuslik-populistlik erakond Rahvusrinne 13,2%, vasakäärmuslik erakond La France insoumise 11% ja senine võimuerakond Sotsialistlik Partei ainult 7,4% antud häältest. Valimisaktiivsus oli 48,7%. Puerto Ricos toimus rahvahääletus territooriumi poliitilise staatuse määratlemiseks. Kuigi hääletusel osalenute arv oli madal (umbes 23%), eelistas hääletajate enamus Ameerika Ühendriikide osariigiks saamist. Hääletuse tulemused ei ole täitevvõimule siduvad. Suurbritannia peaminister Theresa May tegi teatavaks oma uue valitsuskabineti koosseisu, kus jättis ametisse suurema osa ka seni võtmepositsioonidel töötanud ministreid. Ukraina kodanikele jõustus viisavabadus Schengeni viisaruumiga ühinenud Euroopa Liidu riikidega. Eestis Tartus toimus Reformierakonna üldkogu. Pärnus toimus Sotsiaaldemokraatliku Erakonna üldkogu. Erakonna esimeheks valiti tagasi ainsana sellele ametikohale kandideerinud Jevgeni Ossinovski. Egeuse meres toimus maavärin, mille epitsenter asus 7 km sügavusel. 6,2-magnituudist maavärinat oli tunda nii Kreekas kui ka Türgis, kõige rohkem sai kahjustada Lesbose saar, kus hukkus üks inimene ja sai vigastada veel 10 inimest. Horvaatias astus tagasi välisminister Davor Ivo Stier. Luksemburgis toimus Euroopa Liidu põllumajandus- ja kalandusministrite kohtumine, millel osales ka Eesti maaeluminister Tarmo Tamm. Panama sõlmis ametlikud diplomaatilised suhted Hiina Rahvavabariigiga ja katkestas sellest tulenevalt senised diplomaatilised suhted Hiina Vabariigiga. Soomes otsustasid Soome Keskerakond ja Rahvuslik Koonderakond, et ei pea enam võimalikuks olla samas valitsuskoalitsioonis Jussi Halla-aho juhitava erakonnaga Põlissoomlased. Venemaa linnades toimusid opositsioonipoliitiku Aleksei Navalnõi organiseeritud meeleavaldused korruptsiooni vastu. Kuna enamik meeleavaldusi toimus ebaseaduslikult, vahistas politsei sadu neil osalenud inimesi. Navalnõi ise peeti oma kodus Moskvas kinni veel enne meeleavalduste algust. Eesti president Kersti Kaljulaid oli ringsõidul Võru maakonnas. XIII Riigikogu ees andsid ametivande ja asusid sellega oma ametikohustusi täitma Eesti valitsuse uued ministrid: riigihalduse minister Jaak Aab, kaitseminister Jüri Luik, rahandusminister Toomas Tõniste ja keskkonnaminister Siim Valmar Kiisler. Eesti välisminister Sven Mikser oli ametlikul visiidil Aserbaidžaanis, kus ta kohtus mitmete ministritega ning arutas Eesti ja Aserbaidžaani ning Euroopa Liidu ja Aserbaidžaani suhteid. Eesti kaitseväe juhataja Riho Terras kohtus Roomas Itaalia kaitsejõudude juhataja Claudio Grazianoga. Ämari lennubaasi külastas NATO õhuväejuhatuse ülem kindral Tod Walters. Kindrali võttis vastu Eesti õhuväe ülem kolonel Jaak Tarien. Harju Maakohtus algas kohtuprotsess ametist tagandatud Tallinna linnapea ja Keskerakonna endise esimehe Edgar Savisaare üle. Keskerakonna juhatus kinnitas erakonna uueks peasekretäriks Mihhail Korbi. Eesti meediaettevõtte Ekspress Meedia nõukogu kutsus vastavalt tema oma sooviavaldusele ametist tagasi ettevõtte juhatuse esimehe Tõnu Väädi. Iirimaal astus vastavalt oma varasemale lubadusele ametist tagasi peaminister Enda Kenny. Lõuna-Koreasse põgenes üle Korea demilitariseeritud tsooni üks Põhja-Korea sõdur. Tegemist oli esimese taolise põgenemisega alates 2016. aasta septembrist. Põhja-Korea võimud vabastasid ja saatsid koju tagasi 2016. aastal propagandaplakati varguse eest 15 aastaks sunnitööle mõistetud Ameerika Ühendriikide üliõpilase Otto Warmbieri. Vahetult enne vabastamist selgus tema lähedastele, et Warmbier viibib koomas, mis tekkis peatselt pärast kohtuprotsessi toimunud nakatumise tõttu botulismi. Saksamaal Müncheni eeslinna Unterföhringi raudteejaamas politseioperatsiooni ajal toimunud tulistamises sai vigastada kolm inimest, seejuures sai raske peavigastuse üks naispolitseinik. Meessoost ründaja peeti sündmuskohal kinni, politsei sõnul ei olnud tegemist poliitilise ega usuliselt motiveeritud kuriteoga. Soomes lõhenes immigratsioonivastase erakonna Põlissoomlased parlamendifraktsioon. Erakonna endine esimees, välisminister Timo Soini ja 22 Põlissoomlaste fraktsiooni kuulunud parlamendiliiget lahkusid erakonnast ning moodustasid uue fraktsiooni Uus Valik. Kuna teised koalitsioonierakonnad olid uude fraktsiooni kuuluvate Põlissoomlaste liikmetega nõus koostööd jätkama, hoidis see ära ka koalitsiooni lagunemise ja valitsuse tagasiastumise. Ungari parlament võttis häältega 130:44 vastu seaduse, mis karmistas välismaise rahastuse toel tegutsevate mittetulundusühingute registreerimise ja tegutsemise korda. Venemaal Moskvas mõistis kohus opositsioonipoliitiku Aleksei Navalnõi süüdi ebaseaduslike meeleavalduste korraldamises ja määras talle karistuseks 30 päeva aresti. Eesti välisminister Sven Mikser oli ametlikul visiidil Armeenias, kus ta kohtus president Serž Sargsjani, peaminister Karen Karapetjani ja teiste kõrgete poliitikutega. Kohtumistel arutati Eesti ja Armeenia ning Euroopa Liidu ja Armeenia suhteid. Eestis tegutsev Suurbritannia jaekaubandusettevõte Marks & Spencer teatas, et sulgeb kõik Eestis tegutsevad kauplused alates 9. juulist. Eesti Paraolümpiakomitee peasekretäri kohuseid asus täitma Keit Jaanimägi. Ameerika Ühendriikides Virginia osariigis Alexandrias avas keskealine mees hommikul kella 6.30 paiku tule pesapallitreeningus osalenud poliitikute pihta. Tulistamises sai haavata kuus inimest, teiste seas Esindajatekoja liige Steve Scalise. Turvameeste vastutules sai haavata ka ründaja ise, kes suri hiljem saadud vigastustesse. Ameerika Ühendriikide Senat kehtestas täiendavad majandussanktsioonid Venemaa vastu ja pikendas varasemate sanktsioonide kehtivust. Lisaks piiras Senat oluliselt Ameerika Ühendriikide presidendi õigusi neid sanktsioone tühistada ja muuta. Sanktsioonide jõustumiseks peavad need saama ka Esindajatekoja heakskiidu. Hispaania peaminister Mariano Rajoy võitis parlamendis toimunud umbusaldushääletuse. Valitsuse umbusaldamist toetas 82, selle vastu oli 170 parlamendiliiget. Iirimaa parlament valis häältega 57:50 eelmisel päeval tagasi astunud Enda Kenny asemele peaministriks Leo Varadkari. Varadkarist sai sellega esimene india päritolu ja esimene avalikult homoseksuaalne Iirimaa valitsusjuht. Lesotho peaministri kandidaadiks nimetati Tom Thabane. Somaalias Muqdishos ründas äärmuslik islamiliikumine Ash-Shabāb hotelli Posh Hotel ja restorani Pizza House. Hotelli juures õhkis ennast enesetaputerrorist, seejärel ründasid relvastatud võitlejad restorani ja võtsid seal pantvangi umbes 20 inimest, kellest osa õnnestus politseil tormijooksuga järgmise päeva hommikul vabastada. Kokku hukkus rünnakutes 20 inimest, hukkusid ka kõik viis ründajat. Suurbritannia erakonna Liberaaldemokraadid esimees Tim Farron teatas oma tagasiastumisest, kuna tema kui pühendunud kristlase nägemus samasooliste kooselu reguleerimisest ei lange kokku erakonna seisukohtadega. Grenfell Toweri tulekahju: Suurbritannia pealinna Londoni lääneosas, North Kensingtoni linnaosas asuvas 24-korruselises Grenfell Toweri elamus puhkes tulekahju. Kuigi suur osa hoonest õnnestus evakueerida, hukkus põlengus vähemalt 80 inimest. Šveitsi liidunõukogu liige, välisküsimuste eest vastutav Didier Burkhalter teatas, et astub 31. oktoobril ametist tagasi. Eestit külastas Saksamaa põllumajandusminister Christian Schmidt, kes kohtus selle raames oma Eesti kolleegi Tarmo Tammega. Peamised teemad olid Eesti eesistumine Euroopa Liidus ja Euroopa ühtse põllumajanduspoliitika tulevik. XIII Riigikogu võttis vastu ühistranspordiseaduse, liiklusseaduse ja riigilõivuseaduse muutmise seaduse, mis seadustab selgelt sõidujagamisteenust osutavate ettevõtete Uber ja Taxify ning nende vahendusel teenust osutavate autojuhtide tegevuse. XIII Riigikogu võttis vastu seadused, mille alusel lõpetatakse alates 2018. aastast maavalitsuste tegevus Eesti Vabariigi territooriumil, kuid säilitatakse haldusüksusena maakonnad. Euroopa Liidus jõustus seadus, mis kaotas mobiilside rändlusteenuse eest seni kehtinud teenustasud. Seadus laienes ka Euroopa Liitu mittekuuluvatele Euroopa Majanduspiirkonna riikidele. Luksemburgis algas Euroopa Liidu tööhõive, sotsiaalpoliitika, tervise- ja tarbijakaitseküsimuste nõukogu kahepäevane istung, millel Eestit esindasid sotsiaalkaitseminister Kaia Iva ning tervise- ja tööminister Jevgeni Ossinovski. Maltal algas Euroopa Liidu ja Ameerika Ühendriikide kahepäevane kohtumine sise- ja justiitsasjade valdkonnas, millel osalesid ka Eesti justiitsminister Urmas Reinsalu ja siseminister Andres Anvelt. Rumeenias astusid tagasi peaminister Sorin Grindeanu valitsuse ministrid, kuid peaminister ise ametist ei lahkunud. Serbia president Aleksandar Vučić tegi uue valitsuse moodustamise ülesandeks Ana Brnabićile. Kui parlament Brnabići ametisse kinnitab, saab temast Serbia esimene naissoost ja ühtlasi esimene homoseksuaalne valitsusjuht. Eesti valitsus jättis sundkorras liitmata kuus kohalikku omavalitsust, mille elanike arv ei vasta valitsuse kehtestatud alampiirile ja mis seetõttu oleksid pidanud kuuluma sundliitmisele mõne teise omavalitsusega: Loksa linn, Kuusalu vald, Häädemeeste vald, Saarde vald, Kanepi vald, Põlva vald, Narva-Jõesuu linn, Sillamäe linn, Toila vald ja Antsla vald. Eesti peaminister Jüri Ratas alustas kahepäevast visiiti Saksamaal ja Prantsusmaal, mille raames ta kohtus Saksamaa liidukantsleri Angela Merkeli ja Prantsusmaa presidendi Emmanuel Macroniga. Ameerika Ühendriikide president Donald Trump asus osaliselt tühistama oma eelkäija Barack Obama tehtud leevendusi suhetes Kuubaga. Esimese asjana kehtestas president ameeriklastele karmimad tingimused Kuuba külastamisel ja keelustas äritehingud Kuuba sõjaväega. Ameerika Ühendriikide internetikaubanduse ettevõtte Amazon teatas, et ostab 13,7 miljardi USA dollari eest orgaanilist toitu müüva jaekaubandusketi Whole Foods. Iisraelis Jeruusalemmas avasid kolm palestiinlasest meest Iisraeli politseinike pihta tule ja üritasid neid pussitada. Rünnakus hukkus üks Iisraeli politseinik ja veel üks sai vigastada, kõik kolm ründajat lasti sündmuskohal maha. Vastutuse rünnaku eest võttis esimesena äärmuslik islamiliikumine Islamiriik, kuid Palestiina sõjalis-poliitilised organisatsioonid lükkasid selle väite tagasi, võttes ise rünnaku eest vastutuse. Lesotho peaministrina astus ametisse Tom Thabane. Venemaa teatas, et tappis mais 2017 Süürias toime pandud õhurünnakus tõenäoliselt äärmusliku islamiorganisatsiooni Islamiriik juhi Abū Bakr al-Baghdādī. Lääneriigid ja Iraak jäid nende väidete suhtes kahtlevale seisukohale. Eesti kultuuriminister Indrek Saar alustas kahepäevast visiiti Hiiumaal, kus ta külastab mitmeid spordi- ja kultuuriobjekte, osaleb festivalil Sõru Jazz ja osaleb Hiiumaa Muuseumi 50. aastapäeva tähistamisel. Viljandis teatris Ugala toimus Eesti Põllumajandus-Kaubanduskoja suurkogu, millel osalesid teiste seas mitmed kõrged põllumajandusametnikud, kaasa arvatud maaeluminister Tarmo Tamm. Afganistani põhjaosas Balkhi provintsis Mazār-e Sharīfi linnas Camp Sheheeni sõjaväebaasis avas Afganistani sõdur tule Ameerika Ühendriikide sõdurite pihta. Vigastada sai seitse Ameerika Ühendriikide kaitseväelast. Colombia pealinna Bogotá kõrgklassi ostukeskuse Andino naiste tualetis plahvatas kohaliku aja järgi kella 17 paiku lõhkeseadeldis. Hukkus kolm ja sai vigastada üheksa naist, plahvatuse järel ostukeskuse külastajad ja töötajad evakueeriti. Hispaania pealinnas Madridis toimunud meeleavaldusel kutsusid tuhanded inimesed riigi konservatiivset valitsust üles võtma vastu rohkem põgenikke kui Euroopa Liidu ümberjagamiskvoodiga Hispaaniale ette nähtud 17 000 inimest. Jaapani rannikul Tōkyō lahes põrkasid kohaliku aja järgi kell 2.30 öösel kokku Ameerika Ühendriikide mereväe hävitaja ja Filipiinide lipu all sõitnud konteinerlaev. Õnnetuses jäi kadunuks seitse ja sai vigastada kolm Ameerika Ühendriikide mereväelast, kõik kadunuks jäänud sõdurid leiti hiljem surnult. Portugali keskosas Pedrógão Grande piirkonnas puhkenud metsatulekahjus hukkus esialgsetel andmetel paarkümmend inimest. Hiljem kasvas hukkunute arv 64 inimeseni. Enamik neist olid autojuhid ja autodes viibinud kaasreisijad, kes sattusid teel olles kiirelt levinud põlengu keskele. Vanuatus suri president Baldwin Lonsdale. Presidendi kohuseid asus täitma parlamendi spiiker Esmon Saimon. Venemaal Peterburis algasid FIFA konföderatsioonide karikavõistlused. Avamängu Venemaa ja Uus-Meremaa vahel võitis tulemusega 2:0 Venemaa koondis. Mängu oli vaatamas ka Venemaa president Vladimir Putin. Eestis Tallinnas toimus Eesti Keskerakonna volikogu. Iraan ja Hiina viisid Pärsia lahel läbi ühise mereväeõppuse. Mali pealinna Bamako lähistel ründasid neli relvastatud isikut lääne turistide seas populaarset luksuskuurorti. Hukkus kaks kuurordi külalist, julgeolekujõud tapsid ka kaks ründajat. Mali võimud käsitlesid toimunut terroriaktina. Portugalis kuulutati eelmise päeva metsapõlengu ohvrite mälestuseks välja kolmepäevane ametlik leinaperiood. Prantsusmaal toimus parlamendivalimiste teine voor. Süüria kodusõda: Ameerika Ühendriikide õhujõud tulistasid alla Süüria valitsusvägede lennuki, mis oli rünnanud Süüria opositsioonilisi vägesid koondavate Süüria Demokraatlike Jõudude positsioone. Ukraina pealinnas Kiievis toimus geiparaad, millel osales umbes 2500 inimest. Ukraina politsei oli vahejuhtumite vältimiseks toonud paraadi turvama 5500 politseinikku. Toimus ka äärmusrahvuslaste korraldatud mõnesaja osavõtjaga vastumeeleavaldus, mis lõppes kähmlusega politsei ja meeleavaldajate vahel. Ameerika Ühendriikides suri teadvusele tulemata 22-aastane üliõpilane Otto Warmbier, kelle Põhja-Korea võimud vabastasid ja toimetasid mõned päevad varem tagasi kodumaale. Warmbier oli Põhja-Koreas vangistuses viibides koomasse langenud. Luksemburgis toimus Euroopa Liidu keskkonnaministrite kohtumine, kus osales ka Eesti keskkonnaminister Siim Valmar Kiisler. Prantsusmaa president Emmanuel Macron nimetas seoses eelmisel päeval toimunud parlamendivalimistega Edouard Philippe'i uuesti peaministriks. Soome erakonnast Põlissoomlased eraldunud parlamendiliikmed teatasid, et on moodustanud ühenduse Sinine Tulevik, millest moodustatakse edaspidi uus erakond. Varem kasutasid Põlissoomlastest eraldunud parlamendiliikmed nime Uus Alternatiiv. Suurbritannia pealinnas Londonis Finsbury Parkis ründas 48-aastane kaubikujuht oma sõidukiga kohalikust mošeest südaöiselt palvuselt lahkuvaid muslimeid. Sündmuskohal hukkus üks inimene, vigastada sai veel kaheksa. Rünnaku sooritanud autojuht peeti kinni. Suurbritannia Euroopa Liidust lahkumise minister David Davis alustas Belgias Brüsselis Euroopa Liidu pealäbirääkija Michel Barnier'ga ametlikult kõnelusi Suurbritannia lahkumiseks Euroopa Liidust. Eestis Laulasmaal pandi nurgakivi Arvo Pärdi Keskuse hoonele. Tseremoonial osalesid ka Eesti peaminister Jüri Ratas ja kultuuriminister Indrek Saar. XIII Riigikogu võttis vastu Balti riikide valitsuste vahelise Rail Balticu raudteeühenduse arendamise kokkuleppe ratifitseerimise seaduse. Eelnõu poolt hääletas 63, vastu oli 20 Riigikogu liiget. Eesti Keskerakonna endine esimees, ametist kõrvaldatud Tallinna linnapea Edgar Savisaar teatas sotsiaalmeedias esimest korda isiklikult plaanist osaleda 2017. aasta kohalikel valimistel. Varem oli sellele vihjanud tema poeg Erki Savisaar. Eesti Rahvusringhääling teatas, et Vikerraadio peatoimetajaks saab Ingrid Peek, kes alustab tööd 7. augustil. Ameerika Ühendriikides astus tagasi rahvusvaheliselt sõidujagamisteenust osutava ettevõtte Uber tegevjuht Travis Kalanick. Kalanick ja tema firma on sattunud paljudesse skandaalidesse, viimasel ajal eriti firmas väidetavalt aset leidnud seksuaalse ahistamise tõttu. Belgias Brüsseli keskraudteejaamas hoidsid politsei ja korda taganud sõdurid ära terroriakti, lastes maha potentsiaalse enesetaputerroristi, kes üritas õhkida oma pommivesti. Euroopa Inimõiguste Kohus otsustas, et Venemaa seadus, millega keelustati homoseksuaalsuse propaganda, piirab inimeste väljendusvabadust ja on homoseksuaalsete inimeste suhtes diskrimineeriv. Kreeka pealinnas Ateenas toimusid järjekordsed meeleavaldused, millel nõuti valitsuse tagasiastumist. Meeleavaldajad ei olnud rahul valitsuse majanduspoliitika raames ellu viidud ja kavandatud ulatuslike kärbetega. Prantsusmaa kaitseminister Sylvie Goulard teatas, et ei soovi oma ametikohal jätkata. Goulard on segatud Euroopa Parlamendis puhkenud skandaali, mis puudutab põhimõtteid, kuidas tema endine erakond Demokraatlik Liikumine seal oma parlamendiliikmetele assistente palkas. Soomes võitis peaminister Juha Sipilä valitsus usaldushääletuse. Valitsuse jätkamist toetas 104 parlamendiliiget, selle vastu oli 85 parlamendiliiget. Eesti peaminister Jüri Ratas alustas seoses Eesti eesistumisega Euroopa Liidus kahepäevast ametlikku ringsõitu Luksemburgis ja Hollandis. Eesti riigihalduse minister Jaak Aab külastas Saare maakonda. Eesti ettevõtja ja Eesti Olümpiakomitee president Urmas Sõõrumaa teatas kavatsusest kandideerida 2017. aasta kohalikel valimistel Tallinna linnavolikogusse. Ameerika Ühendriikides Michigani osariigis Flinti linna Bishopi rahvusvahelises lennujaamas ründas 49-aastane Kanada kodanik Amor Ftouhi noaga politseinikku ja pussitas teda. Enne rünnakut karjus mees "Allahu akbar!" ja süüdistas vahistamisel ameeriklasi Lähis-Ida riikide elanike tapmises. Uurimisorganid käsitlesid rünnakut terroriaktina. Iraagis õhkis islamiliikumine Islamiriik veel nende kontrolli all olevas Mosuli osas 12. sajandist pärineva An-Nūrī suure mošee, mille rõdult oli Islamiriigi juht Abū Bakr al-Baghdādī 2014. aastal välja kuulutanud oma kalifaadi. Peruu parlament avaldas häältega 88:11 umbusaldust rahandusminister Alfredo Thornele, kes teatas seejärel oma tagasiastumisest. Prantsusmaal teatasid justiitsminister François Bayrou ja Euroopa asjade minister Marielle de Sarnez, et ei jätka enam tööd peaminister Édouard Philippe'i uues valitsuskabinetis. Samal päeval tegi peaminister Philippe teatavaks oma uue valitsuse koosseisu, kus enamik võtmekohti jäi muutmata. Vaid kaitseministriks tõusis eelmisel päeval tagasi astunud Sylvie Goulardi asemel Florence Parly. Rumeenia parlament avaldas häältega 241:7 umbusaldust peaminister Sorin Grindeanule. Umbusaldamise taga oli tema oma koduerakond Sotsiaaldemokraatlik Partei, mis süüdistas teda suutmatuses läbi viia majandusreforme. Saudi Araabia kuningas Salmān ibn ‘Abd al-‘Azīz Āl Sa‘ūd nimetas uueks kroonprintsiks oma 31-aastase poja, riigi kaitseministri Muḩammad ibn Salmān Āl Sa‘ūdi. Ühtlasi vabastas kuningas samal päeval siseministri ametist senise kroonprintsi Muḩammad ibn Nāyif Āl Sa‘ūdi. Suurbritannias mõõdeti uus juunikuine kuumarekord viimase 40 aasta jooksul. Londoni Heathrow' lennujaamas oli õhutemperatuur 34,5 °C, viimati oli sellest kõrgem temperatuur (35,6 °C) seal mõõdetud juunis 1976. Venezuela president Nicolás Maduro tegi oma valitsuskabinetis ümberkorraldusi. Võtmepositsioonidest vahetus välisminister – uueks välisministriks sai senine asevälisminister Samuel Moncada. Afganistanis Helmandi provintsis Lashkargāh' linnas New Kabul Banki kontori juures toimunud autopommi plahvatuses hukkus vähemalt 30 inimest. Vastutuse rünnaku eest võttis islamiliikumine Ţālebān. Belgias Brüsselis algas Euroopa Ülemkogu kahepäevane kohtumine, kus Eestit esindas peaminister Jüri Ratas. Kohtumisel otsustasid Euroopa Liidu riigijuhid pikendada Venemaale kehtestatud sanktsioone veel kuue kuu võrra, kuni 31. jaanuarini 2018. Guatemala ranniku lähistel Vaikses ookeanis toimus 6,8-magnituudine maavärin, mille epitsenter asus 38 km kaugusel Puerto San José sadamalinnast. Maavärin tekitas kahjustusi paljudele hoonetele, tugevalt sai kahjustada UNESCO maailmapärandi nimistusse kuuluv Antigua Guatemala linn. Inimohvritest teateid ei laekunud. Katari lennufirma Qatar Airways teatas, et omandab 10-protsendilise osaluse Ameerika Ühendriikide lennufirmas American Airlines. Tehingu väärtus on vähemalt 800 miljonit USA dollarit. Lätis valis Riia linnavolikogu pärast üheksa tundi kestnud debatte kolmandaks ametiajaks linnapeaks tagasi Nils Ušakovsi. Ušakovsi toetas 32 volikogu liiget, tema vastaskandidaati Mārtiņš Bondarsit 26 volikogu liiget. Läti Seim kiitis heaks Balti riikide valitsuste vahelise Rail Balticu raudteeühenduse arendamise kokkuleppe. Saksamaal Berliinis toimus Euroopa Liidu kõrgetasemeline intellektuaalse omandi alane kohtumine, millel Eesti delegatsiooni juhtis justiitsminister Urmas Reinsalu. Suurbritannia peaminister Theresa May kinnitas, et Suurbritannia lahkumisel Euroopa Liidust saavad vähemalt viis aastat Suurbritannias elanud Euroopa Liidu riikide kodanikud alalise immigrandi staatuse, mis tagab neile endiselt juurdepääsu Briti haridus-, tervishoiu- ja sotsiaalsüsteemile. Eestis esitas tagasiastumispalve Riigi Kinnisvara ASi juhatuse esimees Urmas Somelar, kes oli sattunud skandaali keskmesse seose solvavate kommentaaridega haridus- ja teadusminister Mailis Repsi aadressil. Ettevõtte nõukogu rahuldas palve samal päeval. Eesti Toiduainetööstuse Liidu juht Sirje Potisepp teatas, et astus seoses nn suhkrumaksu kehtestamisega välja valitsuskoalitsiooni kuuluvast erakonnast Isamaa ja Res Publica Liit. Katari vastu koondunud neli araabia riiki Saudi Araabia, Egiptus, Bahrein ja Araabia Ühendemiraadid saatsid Katarile ultimaatumi, milles nõuti telekanali Al-Jazīrah sulgemist, suhete kärpimist Iraaniga, Kataris asuva Türgi sõjaväebaasi sulgemist ja kahjutasude maksmist. Lesothos astus ametisse peaminister Tom Thabane valitsuskabinet. Pakistanis Karachi, Quetta ja Parachinari linnades toimunud pommiplahvatustes hukkus vähemalt 85 ja sai vigastada üle 150 inimese. Rünnakute eest võttis üheaegselt vastutuse mitu islamistlikku rühmitust. Peruu peaminister Fernando Zavala võttis endale ka rahandusministri portfelli. Saudi Araabia julgeolekujõud hoidsid Mekas ära enesetaputerroristi rünnaku Masjid al-Ḩarāmi mošeele. Enesetaputerrorist piirati sisse oma korteris, kus ta ennast vastasseisu ajal õhkis. Varem samal päeval olid julgeolekujõud tapnud veel ühe mehe, kes oli samuti kavandatava rünnakuga seotud. Serbias toimus president Aleksandar Vučići ametlik inauguratsioonitseremoonia. Kuigi Vučić vannutati ametisse juba 31. mail, jäi ametlik väliskülalistele mõeldud tseremoonia sel ajal opositsiooni meeleavalduste tõttu toimumata. Türgis Sakarya provintsis Akyazı linna veepargis said basseinis surmava elektrilöögi kolm last ja neid päästma läinud kaks täiskasvanut. Türgi haridusamet teatas, et lõpetab keskkoolides evolutsiooniteooria õpetamise ja laseb kustutada vastava peatüki kooliõpikutest, sest see teema on keskkooliõpilastele liiga keeruline ja segadust tekitav. Edaspidi on evolutsiooniteooriat võimalik õppida vaid vähemalt 18. või 19. eluaasta piiri ületanud üliõpilastel. Venemaa president Vladimir Putin avas ametlikult Anapa lähistel Mustal merel Venemaa–Türgi gaasijuhtme TurkStream ehituse süvaveefaasi. Venemaa keskvalimiskomisjon langetas ametliku otsuse, et opositsioonijuht Aleksei Navalnõi ei saa osaleda 2018. aasta presidendivalimistel. Oma otsuses viitas komisjon Navalnõi kriminaalkaristusele, mis Navalnõi hinnangul on fabritseeritud just eesmärgiga takistada teda kandideerimast. Eestis tähistati võidupüha. Võidupüha paraad toimus sel aastal Rakveres. Egiptuse politsei hoidis ära Aleksandria linnas kristliku kiriku vastu kavandatud terrorirünnaku ja vahistas sellega seoses kuus meest. Hiina Sichuani provintsis Xinmo külas toimunud maalihkes jäi varingu alla umbes 40 maja. Hukkus vähemalt 15 ja jäi kadunuks 118 inimest. Itaalia rahandusministeerium teatas, et kavatseb maksumaksja raha abil päästa kaks pankrotiohtu sattunud jaepanka, Banca Popolare di Vicenza ja Veneto Banca. Paapua Uus-Guineas algasid kaks nädalat kestvad parlamendivalimised. Serbia pealinnas Belgradis toimus geiparaad, millest võttis politsei kaitse all osa umbes 100 inimest. Suurbritannia parlamendi infosüsteemidele korraldati küberrünnak, mille tõttu ei saanud parlamendiliikmed kasutada oma e-postiteenust. Samuti üritati rünnaku käigus sisse häkkida parlamendi töötajate kontodele. Türgis keelas İstanbuli linnavalitsus julgeolekuprobleemidele viidates 25. juunil toimuma pidanud geiparaadi korraldamise. Albaanias toimusid parlamendivalimised. Colombia keskosas Peñol-Guatapé veehoidlas läks põhja turiste vedanud laev. Ametlikel andmetel hukkus seitse ja jäi kadunuks kaks inimest, 158 inimest õnnestus päästa. Iisraelis otsustas Binyamin Netanyahu valitsus tühistada äärmusortodokssete erakondade survel plaanid nutumüüri äärde sooneutraalse palveala rajamiseks ja saata edasisele menetlemisele seaduseelnõu, mis lubaks riigil edaspidi tunnistada ainult ortodoksset judaismi esindava Iisraeli pearabinaadi reeglite järgi läbi viidud pöördumisi judaismi. Otsused kutsusid esile mitmete juudiorganisatsioonide protesti ja pahameele. Itaalias toimusid kohalike omavalitsuste valimised. Suuremas osas omavalitsustest võitis valimised paremerakondade blokk, kuhu kuuluvad erakonnad Forza Italia, Põhjaliiga ja Itaalia Vennad. Valimisaktiivsus oli madal, vaid 46%. Pakistanis Bahawalpuri linnas paiskus järsku pööret tehes külili ja süttis põlema kütuseveok. Toimunud plahvatuses hukkus koos hiljem vigastustesse surnutega 173 inimest. Suurbritannias Londonis algas rahvusvaheline koorikonkurss, mis 2017. aastal oli pühendatud Arvo Pärdi loomingule. Konkursi keskuses oli samaaegselt üleval fotograaf Kaupo Kikkase näitus Arvo Pärdist. Türgis İstanbulis püüdsid geiaktivistid korraldada vaatamata linnavalitsuse keelule geiparaadi, kuid politsei takistas neil paraadi toimumiskohta kogunemise ja kasutas ühe aktivistide rühma laiali ajamiseks ka kummikuule. Ameerika Ühendriikide staabiülemate ühendkomitee esimees kindral Joseph Dunford alustas mitmepäevast üllatusvisiiti Afganistanis. Ameerika Ühendriikides Washingtonis kohtusid esmakordselt president Donald Trump ja India peaminister Narendra Modi. Kohtumine möödus positiivses õhkkonnas, kuid president Trump rõhutas, et soovib näha senisest suuremat tasakaalu Ameerika Ühendriikide ja India kaubandussuhetes ning kutsus peaminister Modit üles alandama kaitsetolle. Ameerika Ühendriikide Ülemkohus tühistas madalamate kohtuastmete otsused ja taasjõustas osaliselt president Donald Trumpi kehtestatud sissesõidukeelu kuue valdavalt muslimitest elanikkonnaga riigi kodanikele. Lõpliku otsuse reisikeelu põhiseadusele vastavuse osas langetab ülemkohus sügisel. Brasiilias esitas föderaalprokuratuur president Michel Temerile ametliku süüdistuse altkäemaksude võtmises. Brasiilia alamkoda peab otsustama, kas toetab presidendi kohtu alla andmist või mitte. Luksemburgi pealinnas Luxembourgis toimus Euroopa Liidu transpordi-, energeetika- ja telekommunikatsiooniministrite kohtumine, millel Eestit esindas majandus- ja taristuminister Kadri Simson. Mongoolias toimus presidendivalimiste esimene voor. Demokraatliku Partei kandidaat Haltmaagijn Battulga sai 38,1% häältest, paremuselt teise tulemuse saavutas Mongoolia Rahvapartei kandidaat, parlamendi esimees Mijeegombõn Enhbold, kes sai 30,2% häältest. Kuna keegi kandidaatidest ei kogunud üle 50% antud häältest, kuulutati 9. juuliks välja valimiste teine voor. Rumeenia president Klaus Iohannis nimetas peaministrikandidaadiks Sotsiaaldemokraatliku Partei liikme Mihai Tudose. Suurbritannias sõlmis parlamendis vähemusse jäänud valitsev Konservatiivne Partei koostöölepingu Põhja-Iirimaa Demokraatliku Unionistliku Parteiga. Kahel erakonnal on 650-liikmelises parlamendis kokku 327 kohta. Tegemist ei ole siiski koalitsiooniga ja Demokraatliku Unionistliku Partei esindajad valitsusse ei läinud. Theresa May vähemusvalitsuse toetamise eest eraldab Suurbritannia keskvalitsus Põhja-Iirimaale täiendavalt 1 miljard Suurbritannia naelsterlingit. Eestis oli ametlikul visiidil Sloveenia välisminister Karl Erjavec, kes kohtus oma visiidi raames Eesti kolleegi Sven Mikseriga. Eestis teatasid Isamaa ja Res Publica Liidu tipp-poliitikud, XIII Riigikogu liikmed Margus Tsahkna ja Marko Mihkelson erakonnast välja astumisest. Ameerika Ühendriikide sotsiaalmeediavõrgustik Facebook teatas, et selle kasutajate arv on ületanud kahe miljardi inimese piiri. Võrreldes 2012. aastaga on Facebooki kasutajate arv kahekordistunud. Ameerika Ühendriikide Senatis otsustas Vabariikliku Partei juhtkond edasi lükata hääletuse uue tervisekindlustuse eelnõu üle, mis peaks asendama senise tervisekindlustuse programmi ehk niinimetatud Obamacare'i. Hääletus lükati edasi, sest liiga paljud partei liikmed on eelnõu vastu ja seega puudus kindlus, et see hääletamisel heaks kiidetakse. Euroopa Komisjon määras internetifirmale Google otsitulemuste manipuleerimise eest trahvi suuruses 2,42 miljardit eurot. Google kuvas otsitulemustes esikohal oma vahendusteenuse Google Shopping tulemusi, mis Euroopa Komisjoni hinnangul kujutas endast konkurentsiseaduste rikkumist. Hollandis Haagis otsustas apellatsioonikohus, et Hollandi riik on osaliselt vastutav 1995. aastal Bosnias ja Hertsegoviinas toime pandud Srebrenica massimõrva eest, sest Hollandi rahuvalvajad andsid 350 bosnialasest meest üle serblastele, teades, mis neid mehi võis ees oodata. Selle otsusega jättis kohus jõusse juba 2014. aastal langetatud kohtuotsuse. Saksamaal valis Nordrhein-Westfaleni liidumaa parlament häältega 100:78 liidumaa uueks peaministriks Armin Lascheti. Ukraina pealinnas Kiievis toimunud autopommiplahvatuses hukkus kõrge luureohvitser, sõjaväeluure eriüksuse komandör polkovnik Maksõm Šapoval. Venezuela pealinnas Caracases avas politseihelikopter tule ülemkohtu ja siseministeeriumi hoonete pihta. Rünnakus keegi vigastada ei saanud. President Nicolás Maduro nimetas seda terroristide korraldatud riigipöördekatseks. Venezuela pealinnas Caraceses asuvas parlamendihoones toimusid kokkupõrked opositsiooniliste parlamendiliikmete ja rahvuskaarti kuuluvate politseinike vahel, kaks naissoost parlamendiliiget sai vahejuhtumis vigastada. Veidi hiljem tungisid parlamendihoonesse relvastatud tsiviilisikute rühmad ja ähvardasid parlamendi oma kontrolli alla võtta. Nepalis algas kohalike omavalitsuste valimiste teine voor. Saksamaal valis Schleswig-Holsteini liidumaa parlament häältega 42:31 liidumaa peaministriks Daniel Güntheri. Eestisse saabus visiidile Prantsusmaa peaminister Èdouard Philippe, kes kohtus visiidi raames oma Eesti kolleegi Jüri Ratasega. Eesti rahandusminister Toomas Tõniste oli seoses Eesti Euroopa Liidu eesistumise ettevalmistamisega ametlikul visiidil Belgias Brüsselis. Eestis teatasid 2017. aasta kohalikeks valimisteks Tallinnas eraldi valimisliitu kavandanud Eesti Keskerakonna liikmed Yana Toom, Olga Ivanova ja Oudekki Loone, et esialgu siiski eraldi valimisliitu ei moodusta ja püüavad erakonnasisesed erimeelsused ületada. Ameerika Ühendriikide president Donald Trump nimetas uueks suursaadikuks NATO juures endise senaatori Texase osariigist Kay Bailey Hutchisoni. Ameerika Ühendriikides hakkas vastavalt ülemkohtu otsusele kehtima president Donald Trumpi kehtestatud sissesõidukeeld kuue peamiselt muslimitest elanikkonnaga riigi kodanikele. Hawaii osariik esitas selle peale föderaalkohtule uue taotluse, milles palus selgelt sätestada, et keeldu ei saa rakendada nende riikide nendele kodanikele, kellel elavad Ameerika Ühendriikides sugulased. Hollandis Haagis asuv Alaline Vahekohus andis Sloveenia ja Horvaatia vaidluses merepiiri üle õiguse Sloveeniale, kinnitades nende õigust suuremale osale Pirani lahest. Horvaatia, mis oli algselt nõustunud vaidluse lahendamisega vahekohtus, teatas, et keeldub kohtu otsust tunnistamast ja sellele allumast. Iraagi armee teatas, et vallutas An-Nūrī suure mošee varemed, äärmusliku islamiorganisatsiooni Islamiriik viimase tähtsama tugipunkti Mosulis. Makedoonia eriprokurör Katica Janeva esitas süüdistuse võimu kuritarvitamises 94 inimesele, kes olid segatud eelmise valitsuse kukkumiseni viinud pealtkuulamisskandaali. Rumeenia parlament kiitis häältega 275:102 heaks peaminister Mihai Tudose valitsuse, mis samal päeval ka ametisse astus. Serbia parlament kiitis häältega 157:55 heaks peaminister Ana Brnabići valitsuse, mis samal päeval ka ametisse astus. Ana Brnabićist sai sellega Serbia ajaloo esimene naisvalitsusjuht ja ühtlasi esimene avalikult homoseksuaalne valitsusjuht. Suurbritannia peaministri Theresa May uus valitsus võitis napi häälteenamusega riigi parlamendis toimunud usaldushääletuse. Valitsust toetas 323 parlamendiliiget, selle vastu hääletas 309 parlamendiliiget. Ukrainas otsustas kohus alustada kohtuprotsessi riigi endise presidendi Viktor Janukovõtši üle selja taga. Riigireetmises süüdistatav, ennast Venemaal varjav ekspresident on keeldunud kohtusse ilmumast, põhjendades seda julgeolekukaalutlustega. Eestis Tallinnas Vabaduse väljakul toimus Eesti Euroopa Liidu eesistumise avakontsert. Kontserdil tervitasid inimesi Euroopa Ülemkogu eesistuja Donald Tusk, Euroopa Komisjoni president Jean-Claude Juncker ja Eesti peaminister Jüri Ratas. Enne seda toimus Euroopa Liidu eesistumise ametlik avaüritus Kultuurikatlas. Eesistumise avaüritusteks saabus Eestisse visiidile ka suur osa Euroopa Komisjoni volinikest. Eestit külastas Prantsusmaa tööminister Muriel Pénicaud, kes kohtus oma visiidi raames Eesti tervise- ja tööministri Jevgeni Ossinovskiga. Eesti president Kersti Kaljulaid kutsus tagasi Eesti suursaadiku Ameerika Ühendriikides Eerik Marmei ja nimetas tema asemele Lauri Lepiku. Riigimetsa Majandamise Keskuse nõukogu valis juhatuse esimeheks järgmiseks viieaastaseks ametiajaks tagasi Aigar Kallase. Tartus alustati Eesti Evangeelsele Luterlikule Kirikule kuuluva ajaloolise Tartu Maarja kiriku renoveerimist. Ameerika Ühendriikide president Donald Trump taastas oma dekreediga Riikliku Kosmosenõukogu tegevuse. Kuigi ametlikult ei ole nõukogu kunagi laiali saadetud, ei ole see koos käinud ligi 25 aastat. Dekreedi pidulikul allkirjastamisel osales ka legendaarne astronaut Buzz Aldrin. Ameerika Ühendriikides New Yorgis avas Bronxi-Lebanoni haigla arst Henry Bello tule kolleegide ja patsientide pihta. Tulistamises hukkus üks arst, vigastada sai veel kuus inimest. Lõpuks tappis tulistaja ka iseenda. Rootsi panganduskontsern Swedbank teatas Balti pangandust juhtinud eestlase Priit Perensi ametist lahkumisest ja nimetas tema asemele Charlotte Elsnitzi. Perens jätkab tööd kontserni krediidiorganisatsioonis suurettevõtete laenude alal. Saksamaa parlamendi alamkoda Liidupäev kiitis heaks Sotsiaaldemokraatliku Partei ettepaneku samasooliste abielu seadustamiseks. Parlamendi ülemkoda oli seadusemuudatuse juba varem heaks kiitnud. Ühtlasi võttis Liidupäev vastu seaduse, mis võimaldab sotsiaalmeediavõrgustikke trahvida seal avaldatud vihakõne ja libauudiste eest tingimusel, et seda ei ole nädala jooksul vastavast keskkonnast eemaldatud. Ühinenud Rahvaste Organisatsiooni Peaassamblee eelarvekomisjon nõustus Ühinenud Rahvaste Organisatsiooni rahuvalvemissiooni eelarve kärpimisega 570 miljoni USA dollari võrra. Kärpeid on nõudnud Ameerika Ühendriigid, kes on Ühinenud Rahvaste Organisatsiooni suurim rahastaja. Eestis lükkas Riigikohus tagasi õiguskantsler Ülle Madise taotluse kuulutada lahja alkoholi teistkordne aktsiisitõus 2017. aastal põhiseadusega vastuolus olevaks. Eestis oli ametlikul visiidil Suurbritannia kaitseväe juhataja kindral Stuart Peach, kes kohtus Eesti kaitseväe juhataja kindral Riho Terrasega ja külastas Tapal teenivaid Briti kaitseväelasi. Tallinnas algas XII noorte laulu- ja tantsupidu üldpealkirjaga "Mina jään". Tartus algasid 2017. aasta orienteerumise maailmameistrivõistlused. Tartu Ülikooli rektorina vannutati teiseks ametiajaks ametisse professor Volli Kalm. Kalmule andis rektori ametiraha üle Eesti president Kersti Kaljulaid. Trump dismays, angers allies by abandoning global climate pact Reuters, 1.06.2017 (vaadatud 2.06.2017) Trump Paris fallout: Elon Musk steps down from WH councils The Hill, 1.06.2017 (vaadatud 2.06.2017) Trump administration asks Supreme Court to revive travel ban Reuters, 1.06.2017 (vaadatud 2.06.2017) Secretive Bilderberg group meetings begin in Virginia BBC News, 1.06.2017 (vaadatud 2.06.2017) New Macedonian Government Takes Office Radio Free Europe / Radio Liberty, 1.06.2017 (vaadatud 2.06.2017) Vabariigi President külastab neljapäeval ja reedel Saare maakonda Vabariigi Presidendi Kantselei, 1.06.2017 (vaadatud 5.06.2017) Valitsus leppis kokku maksupaketi muudatustes ERR Uudised, 1.06.2017 (vaadatud 2.06.2017) Eelinfo (23. nädal) Vabariigi Valitsus (vaadatud 29.05.2017) Rahandusminister Sesterile umbusalduse avaldamine ebaõnnestus Delfi, 1.06.2017 (vaadatud 3.06.2017) Tartu Postimehe peatoimetajana alustab Rannar Raba ERR Uudised, 2.06.2017 (vaadatud 2.06.2017) Parlamendierakonnad ei toeta Pakosta perekonnaseaduse ettepanekut ERR Uudised, 1.06.2017 (vaadatud 2.06.2017) EU, China to unite on global warming after Trump withdrawal Reuters, 2.06.2017 (vaadatud 2.06.2017) At least 36 dead in attack on Philippines casino: official Reuters, 2.06.2017 (vaadatud 2.06.2017) Leo Varadkar: Ireland set to have first gay PM BBC News, 3.06.2017 (vaadatud 4.06.2017) Abdication of Japan's emperor moves a step closer Reuters, 2.06.2017 (vaadatud 2.06.2017) Saksamaal evakueeriti terroriohu tõttu suur muusikafestival ERR Uudised, 3.06.2017 (vaadatud 3.06.2017) Putin Hosts Indian PM Modi At St. Petersburg Forum Radio Free Europe / Radio Liberty, 1.06.2017 (vaadatud 2.06.2017) U.N. expands North Korea blacklist in first U.S., China sanctions deal under Trump Reuters, 2.06.2017 (vaadatud 3.06.2017) Kabul blast: Deadly explosions at protest victim's funeral BBC News, 3.06.2017 (vaadatud 4.06.2017) Supermarket blast in Iranian city of Shiraz injures 37: reports Reuters, 2.06.2017 (vaadatud 3.06.2017) Iranian Media Say 37 Injured In Shopping-Center Fire Radio Free Europe / Radio Liberty, 3.06.2017 (vaadatud 4.06.2017) Turin stampede: '1,500 injured' at Juventus screening BBC News, 3.06.2017 (vaadatud 4.06.2017) June 2017 Rulers.org (vaadatud 5.06.2017) 2017. gada 3. jūnija pašvaldību vēlēšanas CVK (vaadatud 4.06.2017) Üksmeel ja GKP kaotasid Riias seitse kohta ERR Uudised, 4.06.2017 (vaadatud 4.06.2017) London attackers kill seven, PM May says 'enough is enough' Reuters, 4.06.2017 (vaadatud 4.06.2017) U.S.-backed Syrian forces seize dam west of Raqqa from Islamic State: SDF Reuters, 4.06.2017 (vaadatud 5.06.2017) Eelinfo (24. nädal) Vabariigi Valitsus (vaadatud 9.06.2017) Keskerakonna Saaremaa piirkonna juhiks valiti ettevõtja Mihkel Undrest ERR Uudised, 4.06.2017 (vaadatud 4.06.2017) Cambodia's Hun Sen says he's confident of keeping power after local vote Reuters, 5.06.2017 (vaadatud 5.06.2017) Five Dead In Orlando Workplace Shooting Radio Free Europe / Radio Liberty, 5.06.2017 (vaadatud 5.06.2017) Georgia, Azerbaijan, Turkey Launch Military Drills Near Tbilisi Radio Free Europe / Radio Liberty, 5.06.2017 (vaadatud 5.06.2017) Saudi Arabia, Egypt, UAE sever ties with Qatar over 'terrorism' Reuters, 5.06.2017 (vaadatud 5.06.2017) Grybauskaite: e-valimised ei garanteeri anonüümsust ja turvalisust ERR Uudised, 5.06.2017 (vaadatud 5.06.2017) Tarmo Kruusimäe andis riigikogus ametivande ERR Uudised, 5.06.2017 (vaadatud 5.06.2017) Keila hooldushaigla juht Anders Tsahkna sai soodustuskelmuse kahtlustuse ERR Uudised, 5.06.2017 (vaadatud 5.06.2017) Edgar Savisaar läheb ikkagi kohtu alla ERR Uudised, 5.06.2017 (vaadatud 5.06.2017) Eesti kunstiakadeemia hoonele asetatakse nurgakivi ERR Kultuur, 5.06.2017 (vaadatud 5.06.2017) Brazil court opens case that could unseat President Temer Reuters, 6.06.2017 (vaadatud 9.06.2017) Uzbekistan's deputy PM leaves post Reuters, 6.06.2017 (vaadatud 9.06.2017) Trump Picks Christopher Wray to Be F.B.I. Director New York Times, 7.06.2017 (vaadatud 9.06.2017) Iraagi kurdid korraldavad iseseisvusreferendumi septembris ERR Uudised, 7.06.2017 (vaadatud 8.06.2017) Islamic State claims responsibility for shootings and suicide bomb attacks at Iran's parliament and shrine of Ayatollah Khomeini The Telegraph, 7.06.2017 (vaadatud 9.06.2017) Saksamaa toob väed Türgi Incirliki baasist ära ERR Uudised, 7.06.2017 (vaadatud 8.06.2017) Türgi parlament kiitis heaks vägede saatmise Katari ERR Uudised, 7.06.2017 (vaadatud 8.06.2017) Russian Nationalist Lawmakers Call For Return To Tsarist Calendar, Anthem Radio Free Europe / Radio Liberty, 7.06.2017 (vaadatud 8.06.2017) IRL vahetab välja kolm ministrit, Seeder valitsusse ei lähe ERR Uudised, 7.06.2017 (vaadatud 7.06.2017) Hawaii Becomes First State to Enact Law to Align Goals With Paris Climate Accord Associated Press / NBC News, 8.06.2017 (vaadatud 9.06.2017) Weis supermarket employee brought two guns to work; killed 3 and self: cops CBS News, 8.06.2017 (vaadatud 9.06.2017) Brüsseli linnapea astus korruptsiooniskandaali tõttu tagasi ERR Uudised, 8.06.2017 (vaadatud 9.06.2017) Norra ülemkohus lükkas Breiviki appellatsioonikaebuse tagasi ERR Uudised, 8.06.2017 (vaadatud 8.06.2017) North Korea Fires More Missiles as Seoul Puts Off U.S. Defense System New York Times, 8.06.2017 (vaadatud 9.06.2017) Al-Shabab attack Puntland army base leaves scores dead Al Jazeera, 8.06.2017 (vaadatud 9.06.2017) UK election 2017: Conservatives lose majority BBC News, 9.06.2017 (vaadatud 9.06.2017) USA Kiievi saatkonna territooriumil plahvatas lõhkekeha ERR Uudised, 8.06.2017 (vaadatud 8.06.2017) IRLi peasekretär paneb ameti maha Postimees, 8.06.2017 (vaadatud 8.06.2017) IRL-i peasekretäriks kinnitati Priit Sibul ERR Uudised, 8.06.2017 (vaadatud 9.06.2017) Tallinnas pandi nurgakivi Mustamäe esimesele kirikule ERR Uudised, 8.06.2017 (vaadatud 9.06.2017) Woman detonates bomb in crowded Friday market in Iraq, killing at least 30 Reuters, 9.06.2017 (vaadatud 9.06.2017) Jaapani parlamendi ülemkoda kiitis heaks keisri võimust loobumise ERR Uudised, 9.06.2017 (vaadatud 9.06.2017) UK Liberal Democrats leader rules out coalition with May Reuters, 9.06.2017 (vaadatud 9.06.2017) Leppiman: Balti peaministrite LNG-kohtumisel ühtki otsust ei sündinud ERR Uudised, 9.06.2017 (vaadatud 9.06.2017) Tallinna kohtumaja sai nurgakivi ERR Uudised, 9.06.2017 (vaadatud 9.06.2017) US admits Afghanistan Helmand 'friendly fire' deaths BBC News, 10.06.2017 (vaadatud 10.06.2017) Michel Temer: Court rules in favour of Brazil leader BBC News, 10.06.2017 (vaadatud 10.06.2017) Orpo: Põlissoomlased on pärast laupäeva täiesti uus partei ERR Uudised, 11.06.2017 (vaadatud 12.06.2017) President Mugabe sacks Zimbabwe's chief prosecutor Johannes Tomana BBC News, 10.06.2017 (vaadatud 10.06.2017) Tallinnas tähistati Soome 100. sünnipäeva sõpruskontserdiga ERR Menu, 10.06.2017 (vaadatud 10.06.2017) Kadriorus rallisid pardid vähihaigete laste toetuseks ERR Menu, 10.06.2017 (vaadatud 10.06.2017) Puerto Rico elanikud eelistasid referendumil USA osariigiks saamist ERR Uudised, 12.06.2017 (vaadatud 12.06.2017) Briti peaminister Theresa May avalikustas uue valitsuse koosseisu ERR Uudised, 11.06.2017 (vaadatud 12.06.2017) Ukraine hails visa-free travel to European Union BBC News, 11.06.2017 (vaadatud 12.06.2017) Reformierakonna üldkogul sarjati Keskerakonda ERR Uudised, 11.06.2017 (vaadatud 12.06.2017) Sotsid valisid esimeheks taas Jevgeni Ossinovski ERR Uudised, 11.06.2017 (vaadatud 12.06.2017) Quake kills woman, guts houses on Greek island of Lesbos Associated Press, 12.06.2017 (vaadatud 16.06.2017) Eelinfo (25. nädal) Vabariigi Valitsus (vaadatud 16.06.2017) Panama breaks with Taiwan as it establishes ties with China Reuters, 12.06.2017 (vaadatud 16.06.2017) Sipilä puolusti hallituksen hajottamista A-studiossa, perussuomalaisten Huhtasaari ihmetteli, miksi ”hallitusohjelma ei kelpaa” Helsingin Sanomat, 12.06.2017 (vaadatud 12.06.2017) Russia protests: Hundreds detained at opposition rallies BBC News, 12.06.2017 (vaadatud 16.06.2017) Neli ministrit andis riigikogu ees ametivande ERR Uudised, 12.06.2017 (vaadatud 12.06.2017) Terras kohtus Roomas Itaalia kaitseväe juhatajaga ERR Uudised, 12.06.2017 (vaadatud 12.06.2017) NATO õhuväejuhatuse ülem külastas Ämari lennubaasi ERR Uudised, 12.06.2017 (vaadatud 12.06.2017) Algab kohus Edgar Savisaare üle ERR Uudised, 12.06.2017 (vaadatud 12.06.2017) Keskerakonna juhatus kinnitas Korbi peasekretäriks ERR Uudised, 12.06.2017 (vaadatud 12.06.2017) Tõnu Väät lahkub Ekspress Meedia juhi ametist ERR Uudised, 12.06.2017 (vaadatud 12.06.2017) N. Korean soldier crosses border to defect to S. Korea: military Yonhap News Agency, 13.06.2017 (vaadatud 16.06.2017) Otto Warmbier: North Korea releases jailed US student 'in coma' BBC News, 13.06.2017 (vaadatud 16.06.2017) Müncheni raudteejaama tulistamises sai mitu inimest vigastada ERR Uudised, 13.06.2017 (vaadatud 16.06.2017) Põlissoomlaste parlamendifraktsioon lõhki, Soome valitsus ei astugi tagasi ERR Uudised, 13.06.2017 (vaadatud 16.06.2017) Ungari parlament kiitis heaks välismaiseid vabaühendusi piirava seaduse ERR Uudised, 13.06.2017 (vaadatud 16.06.2017) Navalnõid karistati 30-päevase arestiga ERR Uudised, 13.06.2017 (vaadatud 16.06.2017) Marks & Spencer sulgeb Eesti kauplused 9. juulist ERR Uudised, 13.06.2017 (vaadatud 16.06.2017) EPK peasekretäri kohusetäitjaks nimetati Keit Jaanimägi ERR Sport, 14.06.2017 (vaadatud 15.06.2017) Virginias toimus tulistamine, tabamuse sai ka vabariiklasest juhtivpoliitik ERR Uudised, 14.06.2017 (vaadatud 15.06.2017) The Senate Just Passed a Monumental New Russia Sanctions Bill—Here’s What’s In It Atlantic Council, 14.06.2017 (vaadatud 17.06.2017) Somalia: Suicide car bomber targets Mogadishu restaurant BBC News, 15.06.2017 (vaadatud 16.06.2017) Briti liberaaldemokraatide juht Farron astub tagasi ERR Uudised, 14.06.2017 (vaadatud 15.06.2017) "No final Grenfell Tower death toll this year, police say". BBC News. 28. juuni 2017. Originaali arhiivikoopia seisuga 6. juuli 2017. Vaadatud 6.07.2017. Riigikogu võttis vastu nn Uberi seaduse ERR Uudised, 14.06.2017 (vaadatud 15.06.2017) Riigikogu võttis vastu seaduse maavalitsuste sulgemiseks ERR Uudised, 14.06.2017 (vaadatud 15.06.2017) EU mobile roaming charges scrapped BBC News, 15.06.2017 (vaadatud 16.06.2017) Serbia to have first gay prime minister as Ana Brnabic is chosen BBC News, 15.06.2017 (vaadatud 16.06.2017) Valitsus loobus kuue valla puhul sundliitmisest, neli jäi otsuse ootele ERR Uudised, 15.06.2017 (vaadatud 15.06.2017) Trump rolls back parts of what he calls 'terrible' Obama Cuba policy Reuters, 16.06.2017 (vaadatud 17.06.2017) Amazon to buy Whole Foods for $13.7bn BBC News, 16.06.2017 (vaadatud 17.06.2017) Palestinian militant groups deny Islamic State claim of Jerusalem attack Reuters, 17.06.2017 (vaadatud 17.06.2017) Russia's military says it may have killed IS leader; West, Iraq skeptical Reuters, 16.06.2017 (vaadatud 17.06.2017) Afghan soldier attacks US troops at Camp Sheheen BBC News, 17.06.2017 (vaadatud 18.06.2017) Explosion in Bogota shopping center kills three, wounds nine Reuters, 18.06.2017 (vaadatud 18.06.2017) Protesters In Madrid Urge Spanish Government To Accept More Refugees Radio Free Europe / Radio Liberty, 17.06.2017 (vaadatud 18.06.2017) Seven sailors missing, three injured after U.S. Navy destroyer collides with container ship off Japan Reuters, 17.06.2017 (vaadatud 17.06.2017) Jaapani lähistel on kokkupõrke järel kadunud seitse USA mereväelast ERR Uudised, 17.06.2017 (vaadatud 18.06.2017) Bodies of missing sailors found in flooded compartments of U.S. destroyer Reuters, 18.06.2017 (vaadatud 18.06.2017) Portugal forest fire kills at least 19: government Reuters, 18.06.2017 (vaadatud 18.06.2017) Forest fires kill 25 in central Portugal BBC News, 18.06.2017 (vaadatud 18.06.2017) Portugal forest fires: Three days of mourning for 61 victims BBC News, 18.06.2017 (vaadatud 19.06.2017) Portugal fire: Soaring temperatures threaten firefighting effort BBC News, 20.06.2017 (vaadatud 20.06.2017) Putin Watches As Host Russia Takes Confederations Cup Opener Radio Free Europe / Radio Liberty, 17.06.2017 (vaadatud 18.06.2017) Ratas kaitses erakonna volikogul valitsuse otsuseid ERR Uudised, 17.06.2017 (vaadatud 18.06.2017) Iran, China Hold Naval Drills In Persian Gulf Radio Free Europe / Radio Liberty, 18.06.2017 (vaadatud 19.06.2017) Gunmen attack resort outside Mali's capital, two dead Reuters, 18.06.2017 (vaadatud 19.06.2017) U.S. Says Jet Shoots Down Syrian Government Plane After Attack On Allied SDF Fighters Radio Free Europe / Radio Liberty, 18.06.2017 (vaadatud 19.06.2017) Thousands Rally For Gay Pride In Kyiv, Amid Massive Police Presence Radio Free Europe / Radio Liberty, 18.06.2017 (vaadatud 19.06.2017) U.S. student held prisoner by North Korea dies days after release Reuters, 19.06.2017 (vaadatud 20.06.2017) Eelinfo (26. nädal) Vabariigi Valitsus (vaadatud 21.06.2017) Prantsuse president nimetas Edouard Philippe'i uuesti peaministriks ERR Uudised, 19.06.2017 (vaadatud 20.06.2017) Põlissoomlastest eraldunud loovad erakonna nimega Sinine Tulevik ERR Uudised, 19.06.2017 (vaadatud 19.06.2017) Van rams worshippers leaving London mosque, killing at least one Reuters, 19.06.2017 (vaadatud 19.06.2017) Londoni mošee lähistel rammis sõiduk jalakäijaid ERR Uudised, 19.06.2017 (vaadatud 19.06.2017) Britain and EU launch Brexit talks in Brussels Reuters, 18.06.2017 (vaadatud 19.06.2017) Arvo Pärt pani endanimelisele keskusele nurgakivi Harju Elu, 19.06.2017 (vaadatud 19.06.2017) Riigikogu võttis vastu Rail Balticu seaduse ERR Uudised, 19.06.2017 (vaadatud 19.06.2017) Savisaar: võin minna kohalikele valimistele mandaati uuendama ERR Uudised, 19.06.2017 (vaadatud 19.06.2017) Vikerraadio peatoimetaja ametisse asub Ingrid Peek ERR Uudised, 19.06.2017 (vaadatud 19.06.2017) Uberi tegevjuht Kalanick astus tagasi ERR Uudised, 21.06.2017 (vaadatud 21.06.2017) Brüsseli keskraudteejaamas tegid sõdurid kahjutuks arvatava terroristi ERR Uudised, 21.06.2017 (vaadatud 21.06.2017) European human rights court rules against Russian 'gay propaganda' law Reuters, 20.06.2017 (vaadatud 20.06.2017) Ateenas nõudsid meeleavaldajad valitsuse tagasiastumist ERR Uudised, 21.06.2017 (vaadatud 21.06.2017) Prantsuse kaitseminister astub europarlamendi skandaali tõttu tagasi ERR Uudised, 20.06.2017 (vaadatud 20.06.2017) Soome valitsus pälvis parlamendi usalduse ERR Uudised, 20.06.2017 (vaadatud 20.06.2017) Urmas Sõõrumaa pürgib Tallinna volikokku ERR Uudised, 20.06.2017 (vaadatud 20.06.2017) Flint airport attack: Michigan officer stabbed in 'act of terrorism,' FBI says Fox News, 21.06.2017 (vaadatud 23.06.2017) Battle for Mosul: IS 'blows up' al-Nuri mosque BBC News, 22.06.2017 (vaadatud 23.06.2017) Prantsuse justiits- ja Euroopa asjade minister lahkuvad valitsusest ERR Uudised, 21.06.2017 (vaadatud 21.06.2017) Rumeenia parlament umbusaldas lühikest aega võimul olnud peaministrit ERR Uudised, 21.06.2017 (vaadatud 21.06.2017) Romanian lawmakers oust PM Grindeanu in no-confidence vote Reuters, 21.06.2017 (vaadatud 21.06.2017) Saudi Araabia kuningas nimetas kroonprintsiks oma poja ERR Uudised, 21.06.2017 (vaadatud 21.06.2017) Hottest June day since summer of 1976 in heatwave BBC News, 21.06.2017 (vaadatud 23.06.2017) Car bomb kills 30 people outside Afghanistan bank CNN, 22.06.2017 (vaadatud 23.06.2017) EU Extends Sanctions Against Russia Radio Free Europe / Radio Liberty, 22.06.2017 (vaadatud 24.06.2017) Magnitude 6.8 earthquake causes damage in Guatemala, officials say CNN, 22.06.2017 (vaadatud 23.06.2017) Qatar Airways omandab osaluse lennufirmas American Airlines ERR Uudised, 22.06.2017 (vaadatud 23.06.2017) Riia linnapea valimiseks kulus volikogul terve päev, Ušakovs jätkab ametis ERR Uudised, 22.06.2017 (vaadatud 23.06.2017) Läti seim andisRail Balticu projektile heakskiidu ERR Uudised, 22.06.2017 (vaadatud 23.06.2017) May sõnul lubatakse EL-i kodanikel Suurbritanniasse jääda ERR Uudised, 22.06.2017 (vaadatud 23.06.2017) RKAS-i juht sai ametist priiks ERR Uudised, 22.06.2017 (vaadatud 23.06.2017) Sirje Potisepp astus suhkrumaksu tõttu IRL-ist välja ERR Uudised, 22.06.2017 (vaadatud 23.06.2017) Arab states issue ultimatum to Qatar: close Jazeera, curb ties with Iran Reuters, 23.06.2017 (vaadatud 24.06.2017) Blasts in Pakistan Kill Dozens, Wound More Than 100 Radio Free Europe / Radio Liberty, 23.06.2017 (vaadatud 24.06.2017) Death toll in Parachinar and Quetta attacks passes 80 Al-Jazeera, 25.06.2017 (vaadatud 25.06.2017) Bomber planning to attack Mecca's Grand Mosque blows himself up: ministry Reuters, 23.06.2017 (vaadatud 24.06.2017) Vucic Inaugurated As Serbian President Radio Free Europe / Radio Liberty, 23.06.2017 (vaadatud 24.06.2017) Turkish water park: Children and adults electrocuted BBC News, 23.06.2017 (vaadatud 25.06.2017) Turkey to stop teaching evolution theory in high schools: education board Reuters, 23.06.2017 (vaadatud 25.06.2017) Putin Officially Launches Deep-Water Phase Of TurkStream Gas Pipeline Radio Free Europe / Radio Liberty, 23.06.2017 (vaadatud 24.06.2017) Russian Commission Rules Navalny Can't Run For President Radio Free Europe / Radio Liberty, 23.06.2017 (vaadatud 24.06.2017) Egiptuse politsei nurjas terrorirünnaku kirikule ERR Uudised, 24.06.2017 (vaadatud 25.06.2017) Landslide buries mountain village in SW China, fears for 100 people Reuters, 23.06.2017 (vaadatud 24.06.2017) China landslide: 15 bodies recovered, 118 reported missing CNN, 24.06.2017 (vaadatud 25.06.2017) Itaalia valitsus lubas päästa kaks pankroti äärel panka ERR Uudised, 24.06.2017 (vaadatud 25.06.2017) Gay Rights Activists March In Belgrade Radio Free Europe / Radio Liberty, 24.06.2017 (vaadatud 25.06.2017) Briti parlamenti tabas küberrünnak ERR Uudised, 24.06.2017 (vaadatud 25.06.2017) Turkey Bans Gay Pride March For ‘Security Reason’ Radio Free Europe / Radio Liberty, 24.06.2017 (vaadatud 25.06.2017) Search continues for missing after Colombia tourist boat accident Reuters, 26.06.2017 (vaadatud 27.06.2017) Jewish group cancels Netanyahu dinner over Western Wall decision BBC News, 26.06.2017 (vaadatud 26.06.2017) Itaalia kohalikel valimistel saatis edu Berlusconi juhitud paremtsentriste ERR Uudised, 26.06.2017 (vaadatud 26.06.2017) Oil tanker explosion kills more than 123 in Pakistan Reuters, 25.06.2017 (vaadatud 25.06.2017) At Least 152 Dead In Pakistan After Tanker Bursts Into Flames Radio Free Europe / Radio Liberty, 25.06.2017 (vaadatud 26.06.2017) Four More Die After Pakistani Tanker Fire, Pushing Toll To 173 Radio Free Europe / Radio Liberty, 29.06.2017 (vaadatud 30.06.2017) Londonis tuleb Arvo Pärdile pühendatud koorikonkurss ja näitus ERR Kultuur, 22.06.2017 (vaadatud 23.06.2017) Police Prevent Istanbul Gay-Pride March Radio Free Europe / Radio Liberty, 25.06.2017 (vaadatud 26.06.2017) U.S. Joint Chiefs Chairman Makes Unannounced Visit To Afghanistan Radio Free Europe / Radio Liberty, 26.06.2017 (vaadatud 26.06.2017) Trump urges India's Modi to fix deficit, but stresses strong ties Reuters, 27.06.2017 (vaadatud 27.06.2017) U.S. Supreme Court Reinstates Trump Travel Ban, Will Hear Arguments In October Radio Free Europe / Radio Liberty, 26.06.2017 (vaadatud 26.06.2017) Brazil's President Michel Temer charged with taking bribes Reuters, 26.06.2017 (vaadatud 27.06.2017) Eelinfo (27. nädal) Vabariigi Valitsus (vaadatud 27.06.2017) Briti toorid sõlmisid Põhja-Iiri parteiga kokkuleppe ERR Uudised, 26.06.2017 (vaadatud 26.06.2017) Mihkelson ja Tsahkna lahkuvad IRL-ist ERR Uudised, 26.06.2017 (vaadatud 26.06.2017) Facebook hits 2 billion-user mark, doubling in size since 2012 Reuters, 27.06.2017 (vaadatud 28.06.2017) Facing revolt on healthcare bill, U.S. Senate Republicans delay vote Reuters, 27.06.2017 (vaadatud 28.06.2017) Google hit with record EU fine over Shopping service BBC News, 27.06.2017 (vaadatud 28.06.2017) Srebrenica: Dutch state partly responsible for 350 deaths BBC News, 27.06.2017 (vaadatud 28.06.2017) Ukraine intelligence officer killed by car bomb in Kiev BBC News, 27.06.2017 (vaadatud 28.06.2017) Helicopter attacks Venezuela court, Maduro denounces coup bid Reuters, 27.06.2017 (vaadatud 28.06.2017) Venezuelan Parliament attacked by armed civilian groups; several legislators and reporters injured Firstpost, 27.06.2017 (vaadatud 28.06.2017) Savisaare ja Toomi valimisliitu esialgu ei tule ERR Uudised, 28.06.2017 (vaadatud 28.06.2017) Trump nimetas endise Texase senaatori suursaadikuks NATO juurde ERR Uudised, 30.06.2017 (vaadatud 30.06.2017) Trump Administration Travel Restrictions Take Effect Amid New Court Challenge Radio Free Europe / Radio Liberty, 30.06.2017 (vaadatud 30.06.2017) Court Rules In Favor Of Slovenia In Sea Border Dispute; Croatia Rejects Decision Radio Free Europe / Radio Liberty, 29.06.2017 (vaadatud 30.06.2017) Iraqi Military Says It Has Retaken Iconic Mosul Mosque Radio Free Europe / Radio Liberty, 29.06.2017 (vaadatud 30.06.2017) Macedonia's Special Prosecutor Charges 94 In Illegal Wiretapping Scandal Radio Free Europe / Radio Liberty, 30.06.2017 (vaadatud 30.06.2017) May võitis napilt parlamendi usaldushääletuse ERR Uudised, 29.06.2017 (vaadatud 30.06.2017) Kyiv Court To Hold Yanukovych Treason Trial In Absentia Radio Free Europe / Radio Liberty, 29.06.2017 (vaadatud 30.06.2017) 143. L. Lepiku nimetamine ja E. Marmei tagasikutsumine Vabariigi Presidendi Kantselei, 29.06.2017 (vaadatud 30.06.2017) RMK juhatuse esimehena jätkab Aigar Kallas ERR Uudised, 30.06.2017 (vaadatud 30.06.2017) Tartus alustati Maarja kiriku taastamist ERR Uudised, 29.06.2017 (vaadatud 30.06.2017) Trump Revives U.S. Space Council, "Restoring Legacy Of Leadership' In Space Radio Free Europe / Radio Liberty, 1.07.2017 (vaadatud 2.07.2017) New York doctor sent email to paper before hospital rampage Reuters, 1.07.2017 (vaadatud 2.07.2017) Priit Perens lahkus Swedbanki Balti panganduse juhi kohalt ERR Uudised, 30.06.2017 (vaadatud 30.06.2017) Saksa parlament hääletas samasooliste abielu seadustamise poolt ERR Uudised, 30.06.2017 (vaadatud 30.06.2017) Saksa parlament võttis vastu ühismeedia vihakõne vastase seaduse ERR Uudised, 30.06.2017 (vaadatud 30.06.2017) UN Agrees To $570 Million Cut In Peacekeeping Missions Under U.S. Pressure Radio Free Europe / Radio Liberty, 1.07.2017 (vaadatud 2.07.2017) Alkoholiaktsiis tõuseb siiski: kohus lükkas õiguskantsleri taotluse tagasi ERR Uudised, 30.06.2017 (vaadatud 30.06.2017) Eestit külastas Briti kaitseväe juhataja ERR Uudised, 30.06.2017 (vaadatud 1.07.2017) Orienteerumise MM saab avapaugu Tartus kvalifikatsioonijooksudega Delfi Sport, 29.06.2017 (vaadatud 30.06.2017) Volli Kalm vannutati teistkordselt Tartu ülikooli rektoriks ERR Novaator, 30.06.2017 (vaadatud 1.07.2017)